# Zàuiya de Sidi Abdelaziz

La Zàuiya de Sidi Abdelaziz es troba a Marràqueix, al Marroc, al voltant de la tomba de l'erudit musulmà (ulema) i sant sufí Sidi Abu Fāris 'Abd al-'Azīz 'Abd al-Haq at-Tabbā', que va morir a Marràqueix el 1508. Sidi Abdelaziz és considerat un dels set sants de Marràqueix, i la seua tomba és una parada important per a pelegrins. La zàuiya es troba al cor de la medina de Marràqueix, al barri de Mouassine.

## Context històric

Sidi Abdelaziz Tebbâa fou el deixeble més important del mestre sufí al-Jazouli, que va morir el 1465 i el mausoleu del qual també és a Marràqueix (perquè el seu cos hi fou traslladat pels sadites el 1523-24). Sidi Abdelaziz, originari de Marràqueix, ensenyava a la Madrassa d'al-'Attarina a Fes i es va convertir en el successor espiritual d'al-Jazouli. Juntament amb al-Jazouli i cinc més, també fou considerat un dels Set Sants de Marràqueix (una institució religiosa establerta pel soldà Mulay Ismail), i el van considerar el patró dels adobers de la ciutat. Entre aquests set sants també hi havia Sidi Abdellah El Ghazouani, deixeble i successor de Sidi Abdelaziz i després enterrat en una altra zàuiya més al sud.
El conjunt format per la zàuiya presenta una barreja d'arquitectura sadita i alauita. El mausoleu es va construir amb els sadites, a la primeria del segle XVI. Segons Gaston Deverdun, però, l'edifici actual data en gran part del regnat de Mulay Muhammad Ben Abdallah (governador de Marràqueix del 1746 al 1757, i després soldà del 1757 al 1790), responsable de la construcció i restauració de molts monuments de la ciutat. El soldà va construir la cúpula que dona a la tomba del sant. L'any 1992, l'adorn d'or massís de la cúpula va desaparéixer.

## Referències

* ↑ «Zawiya Sidi Abdel Aziz Tebba». Archnet. [Consulta: 23 maig 2020].
* ↑ «Mosquée Sidi Abdelaziz» (en francés). Inventaire et Documentation du Patrimoine Culturel du Maroc. Arxivat de l'original el 2020-11-07. [Consulta: 23 maig 2020].
* ↑ Wilbaux, Quentin. La médina de Marrakech: Formation des espaces urbains d'une ancienne capitale du Maroc. Éditions L'Harmattan, 2001, p. 381. ISBN 2-7475-2388-8.
* ↑ «Tomb of Sidi Abd al Aziz - Marrakesh, Morocco». www.sacred-destinations.com. [Consulta: 17 maig 2020].
* ↑ Deverdun, Gaston. Marrakech. Éditions Techniques Nord-Africaines, 1959.
* ↑ «Marrakush». A: The Encyclopedia of Islam. 6. E. J. Brill, 1989, p. 591. ISBN 978-90-04-09082-8.
* 1 2 Deverdun, Gaston. Marrakech. Éditions Techniques Nord-Africaines, 1959.
* ↑ Salmon, Xavier. Marrakech (en francés). LienArt, 2016, p. 303. ISBN 978-2-35906-182-6.
* ↑ «Tomb of Sidi Abd al Aziz - Marrakesh, Morocco». www.sacred-destinations.com. [Consulta: 17 maig 2020].
* ↑ «Zawiya Sidi Abdel Aziz Tebba». Archnet. [Consulta: 23 maig 2020].
* ↑ «Mosquée Sidi Abdelaziz» (en francés). Inventaire et Documentation du Patrimoine Culturel du Maroc. Arxivat de l'original el 2020-11-07. [Consulta: 23 maig 2020].
* ↑ Wilbaux, Quentin. La médina de Marrakech: Formation des espaces urbains d'une ancienne capitale du Maroc. Éditions L'Harmattan, 2001, p. 381. ISBN 2-7475-2388-8.
* ↑ «Saints de Marrakech #5: Sidi Abdelaziz Tebbaa, l’«alchimiste guérisseur des maladies»». Yabiladi.com, 15-02-2019. [Consulta: 26 maig 2020].